Inang sarsa

Sa lutuing Pranses, ang mga inang sarsa (), kilala rin bilang  sa wikang Pranses, ay pangkat ng mga sarsa kung saan nakabatay ang marami pang sarsa na tinatawag na "anak na sarsa" o . Iminungkahi ang iba't ibang pag-uuri ng mga inang sarsa mula pa noong pasimula ng ika-19 na siglo.

Ipinatutungkol ang pinakakaraniwang talaan ng mga inang sarsa na kasalukuyang ginagamit kay kusinerong Auguste Escoffier at nakabatay ito sa kanyang maimpluwensiyang aklat-panluto, Le guide culinaire:

 Sarsang Béchamel: Puting sarsa, batay sa gatas na pinalapot ng puting roux.
 Sarsang Espagnole: Kayumangging sarsa batay sa reduksiyon ng kayumangging sabaw, at pinalapot ng kayumangging roux. Kabilang sa mga tipikal na sangkap ang inihaw na buto, bacon, at kamatis (kinatas o sariwa)
 Sarsang kamatis (minsan  o ): Bukod sa kamatis, kabilang sa mga tipikal na sangkap ang karot, sibuyas, bawang, mantikilya, at harina, at saka tiyan ng baboy o sabaw ng bulo. 
 Sarsang Velouté: Sarsang mapusyaw-kulay, na nabubuo sa reduksiyon ng malinaw na sabaw (gawa sa buto na hindi inihaw) at pinalapot ng puting roux. "Mapelus" sa wikang Pranses ang .
 Sarsang Hollandaise: Mainit-init na emulsyon ng apyak, tinunaw na mantikilya, at katas ng limon o suka.

Hindi kasama sa mga orihinal na edisyon ng Le guide culinaire ang Hollandaise bilang , ngunit inilarawan ang mayonesa—isang malamig na emulsyon ng apyak na may mantika at suka—bilang inang sarsa ng mga malamig na sarsa; hindi ito isinama sa edisyong Ingles.

Talasanggunian 

Lutuing Pranses